Καγιετάνα Φιτζ-Τζέιμς Στιούαρτ

Η Καγιετάνα Φιτζ-Τζέιμς Στιούαρτ (Cayetana Fitz-James Stuart, γεννημένη ως Μαρία δελ Ροσάριο Καγιετάνα Παλόμα Αλφόνσα Βικτόρια Εουχένια Φερνάντα Τερέσα Φρανσίσκα δε Πάολα Λούρδες Αντόνια Χοσέφα Φάουστα Ρίτα Κάστορ Ντοροτέα Σάντα Εσπεράνσα Φιτζ-Τζέιμς Στιούαρτ, Σίλβα, Φάλκο ι Γκουρτουμπάι María del Rosario Cayetana Paloma Alfonsa Victoria Eugenia Fernanda Teresa Francisca de Paula Lourdes Antonia Josefa Fausta Rita Castor Dorotea Santa Esperanza Fitz-James Stuart, Silva, Falcó y Gurtubay, 28 Μαρτίου 1926 - 20 Νοεμβρίου 2014) ήταν Ισπανίδα αριστοκράτισσα και μια από τις πιο αριστοκράτισσες της Ισπανίας, καθώς και η πιο τιτλούχα αριστοκράτισσα στον κόσμο.

Βιογραφία
Γεννήθηκε στις 28 Μαρτίου 1926 στο Παλάτι Λίρια της Μαδρίτης, και ήταν κόρη του Χάκοβο Φιτζ-Τζέιμς Στιούαρτ, 17ου Δούκα της Άλμπα και της Μαρία δελ Ροσάριο δε Σίλβα, 9η Μαρκησία του Σαν Βισέντε δελ Μπάρκο. Ήταν απόγονος του Βασιλιά Ιάκωβου Β΄ της Αγγλίας. Αναδοχός της ήταν η Βασίλισσα Βικτώρια Ευγενία της Ισπανίας.

Ως κοσμική, η δούκισσα συνάντησε διάσημους VIP από την Ισπανία και το εξωτερικό. Η Τζάκι Κένεντι την επισκέφθηκε το Παλάτι της Σεβίλλης, όπως και η Γουάλις Σίμπσον, η Γκρέις Κέλι και ο Πρίγκιπας Ρενιέ Γ΄ του Μονακό. 

Το 1959, η δούκισσα, μαζί με τον σχεδιαστή Yves Saint Laurent, φιλοξένησε μια επείδηξη Dior για φιλανθρωπικούς σκοπούς στο Παλάτι Λίρια στη Μαδρίτη, ένα παλάτι το οποίο επισκέφτηκαν οι ηθοποιοί Τσάρλτον Ίστον, Σοφία Λόρεν, Όντρεϊ Χέπμπορν και ο Ραφ Βαλόνε. 

Στα νιάτα της η δούκισσα πόζαρε στον Ρίτσαρντ Αβέντον και τον Σέσιλ Μπίτον και εμφανίστηκε στο εξώφυλλο του Time και Harper's Bazaar. 

Στις 12 Οκτωβρίου 1947 παντρεύτηκε τον Λουίς Μαρτίνες δε Ιρούχο ι Αρτάσκος. Μαζί απέκτησαν έξι παιδιά:
τον Κάρλος Χουάν, 12ο Δούκα της Άλμπα (γενν. το 1948-), παντρεύτηκε την Ματίλντε Σολίς ι Μαρτίνεθ Κάμπος. Απέκτησαν 2 παιδιά.
τον Αλφόνσο, 18ο Δούκα του Χιχάρ (γενν. το 1950-), παντρεύτηκε την Μαρία δε λα Σαντίσιμα Τρινιδάδ του Χοενλόε-Λάνγκενμπουργκ. Απέκτησαν 3 παιδιά.
τον Χάκοβο Χοσέ Μαρία, 23ο Κόμη της Σιρουέλα (γενν. το 1954-), παντρεύτηκε (1) την Μαρία Εουχένια Φερνάντεθ δε Κάστρο ι Φερνάντεθ Σο. Απέκτησαν 2 παιδιά και (2) την Ίνκα Μάρτι Κίμανν. Δεν απέκτησαν παιδιά.
τον Φερνάντο Χοσέ, 11ο Μαρκήσιο του Σαν Βισέντε δελ Μπάρκο (γενν. το 1959-), δεν παντρεύτηκε ποτέ.
τον Καγιετάνο Λουίς, 4ο Δούκα της Αρχόνα, 13ο Κόμη του Σαλβατιέρρα (γενν. το 1963-), παντρεύτηκε την Χενοβέβα Κασανόβα ι Γκονθάλες. Απέκτησαν 2 παιδιά.
την Μαρία Εουχένια Μπριάντα Τιμοτέα Σεσίλια, 12η Δούκισσα του Μοντόρο (γενν. το 1968-), παντρεύτηκε τον Φρανθίσκο Ριβέρα Ορντόνιες. Απέκτησαν 1 παιδί.

Στις 16 Μαρτίου 1978 παντρεύτηκε για δεύτερη φορά τον Δόκτωρα Θεολογίας και πρώην Ιησουίτη ιερέα, Χεσούς Αγκίρε ι Ορτίς δε Σαράτε. Στις 5 Οκτωβρίου 2011 παντρεύτηκε για τρίτη φορά τον Αλφόνσο Ντίες Καραβάντες, δημόσιο υπάλληλο και manager δημοσίων σχέσεων.

Η δούκισσα παραχώρησε και έδωσε στα παιδιά της την κληρονομιά της, η οποία περιελάμβανε μεγαλοπρεπή παλάτια στην Ισπανία, πίνακες από παλιούς και σύγχρονους ζωγράφους, όπως των Φρα Αντζέλικο, Τιτσιάνο, Γκόγια, Ρενουάρ και Μαρκ Σαγκάλ, ένα αντίγραφο της πρώτης έκδοσης του Δον Κιχώτη του Θερβάντες, επιστολές του Χριστόφορου Κολόμβου και σημαντική έκταση γης· η περιουσία της εκτιμάται από 600 εκατομμύρια έως 3,5 δισεκατομμύρια ευρώ.

Πέθανε στις 20 Νοεμβρίου 2014 στο Παλάτι των Δούκων της Άλμπα στη Σεβίλλη σε ηλικία 88 ετών.

Τίτλοι
Ως επικεφαλής της δυναστείας, η Καγιετάνα χαρακτηρίστηκε από τον πιο γηραιότερο τίτλο της "Δούκισσα της Άλμπα", ενώ κατείχε πάνω από 40 κληρονομικούς τίτλους. Σύμφωνα με την Guinness World Records, ήταν η πιο αριστοκρατική τιτλούχα στον κόσμο.

7 Δουκάτα
18η Δούκισσα της Άλπμα, Ευγενής της Ισπανίας 
15η Δούκισσα της Αλιάγα, Ευγενής της Ισπανίας - Παραχωρήθηκε στον γιο της Δον Αλφόνσο
4η Δούκισσα της Αρχόνα, Ευγενής της Ισπανίας - Παραχωρήθηκε στον γιο της Δον Καγιετάνο
11η Δούκισσα του Μπέργουικ, Ευγενής της Ισπανίας
17η Δούκισσα του Χιχάρ, Ευγενής της Ισπανίας - Παραχωρήθηκε στον γιο της Δον Αλφόνσο
11η Δούκισσα της Λίρια και της Χέρικα, Ευγενής της Ισπανίας
11η Δούκισσα του Μοντόρο, Ευγενής της Ισπανίας - Παραχωρήθηκε στην κόρη της Δόνια Εουχένια

1 Κομητείο-Δουκάτο
12η Κόμισσα-Δούκισσα του Ολιβάρες, Ευγενής της Ισπανίας

18 Μαρκησάτα
17η Μαρκησία του Κάρπιο, Ευγενής της Ισπανίας
10η Μαρκησία του Σαν Βισέντε δελ Μπάρκο, Ευγενής της Ισπανίας - Παραχωρήθηκε στον γιο της Δον Φερνάντο
16η Μαρκησία του Λα Άλγαμπα
16η Μαρκησία της Αλμενάρα - Παραχωρήθηκε στον γιο της Δον Αλφόνσο
18η Μαρκησία του Μπαρκαρότα
10η Μαρκησία της Καστανιέδα
23η Μαρκησία της Κόρια
14η Μαρκησία του Ελίτσε
16η Μαρκησία του Μιράγιο
20η Μαρκησία της Λα Μότα
20η Μαρκησία της Μόγια
17η Μαρκησία του Οράνι - Παραχωρήθηκε στον γιο της Δον Αλφόνσο
12η Μαρκησία της Οσέρα
14η Μαρκησία του Σαν Λεονάρδο
19η Μαρκησία της Σαρία
12η Μαρκησία της Ταραθόνα
15η Μαρκησία του Βαλντουνκίγιο
18η Μαρκησία της Βιγιανουέβα δελ Φρέσνο
17η Μαρκησία της Βιγιανουέβα δελ Ρίο

22 Κομητείες
27η Κόμισσα της Αράνδα, Ευγενής της Ισπανίας - Παραχωρήθηκε στον γιο της Δον Αλφόνσο
22η Κόμισσα της Λέμος, Ευγενής της Ισπανίας
20η Κόμισσα του Λερίν, Ευγενής της Ισπανίας, Αστυφύλακας της Ναβάρρας
20η Κόμισσα της Μιράντα δελ Καστανιάρ, Ευγενής της Ισπανίας
16η Κόμισσα του Μόντερρει, Ευγενής της Ισπανίας
20η Κόμισσα του Οσόρνο, Ευγενής της Ισπανίας
18η Κόμισσα του Πάλμα δελ Ρίο, Ευγενής της Ισπανίας - Παραχωρήθηκε στον γιο της Δον Αλφόνσο
12η Κόμισσα του Σαλβατιέρρα , Ευγενής της Ισπανίας - Παραχωρήθηκε στον γιο της Δον Καγιετάνο
22η Κόμισσα της Σιρουέλα , Ευγενής της Ισπανίας - Παραχωρήθηκε στον γιο της Δον Χάκοβο
19η Κόμισσα του Ανδράδε
14η Κόμισσα της Αγιάλα
16η Κόμισσα του Κασαρούμπιος δελ Μόντε
16η Κόμισσα του Φουέντες δε Βαλδεπέρο
11η Κόμισσα της Φουεντιδουένια
17η Κόμισσα του Γκάλβε
18η Κόμισσα του Χέλβες
16η Κόμισσα της Γκιμερά - Παραχωρήθηκε στον γιο της Δον Αλφόνσο
21η Κόμισσα της Μόντικα (Βασίλειο των Σικελιών)
24η Κόμισσα του Ριμπαδέο - Παραχωρήθηκε στον γιο της Δον Αλφόνσο
25η Κόμισσα του Σαν Εστέμπαν δε Γκόρμα
12η Κόμισσα της Σάντα Κρους δε λα Σιέρρα
20η Κόμισσα της Βιγιάλμπα

1 Υποκομητείο
12η Υποκόμισσα της Λα Καλσάδα

1 Αξιώμα
29η Κυρία του Μογκιέρ

Παραπομπές
 House of Híjar
 Euskomedia
 The Late Duchess of Alba  audio clip of name.
 Obituary in The Independent by Marcus Williamson 

Ισπανική τάξη ευγενών
Ισπανίδες δούκισσες
Κόμισσες της Ιταλίας
Κόμισσες της Ισπανίας